**CAIET DE SARCINI**

**„Servicii creare si publicare 1 advertorial (articol de promovare) in spațiul online si de realizare a unui interviu”**

1. **Context ACHIZITIE:**

Agenția pentru Dezvoltare Regională Nord- Est, prin Direcția Dezvoltarea Afacerilor, își propune să:

* Promoveze proiectul si conferinta ROStartup prin publicarea unui advertorial într-o publicație online (ex.CaleaEuropeana.ro, Startupcafe.ro, Start-up.ro) din Romania care promovează domeniul antreprenoriatului, al startup-urilor, Afacerile Europene, etc;
* Sa creasca expunerea ADR Nord-Est si Rubik Hub prin realizarea un interviu care va fi promovat in mediul online de catre autoritatea contractanta. Prin publicarea pe canalale de social media ( Facebook, Linkedin, Youtube) interviul va putea fi vazut de un public vast inclusiv de catre investitori, potențiali parteneri, participanti in programe și chiar de mass-media. Astfel, Rubik Hub are șansa de a-și crește vizibilitatea și de a se prezenta în fața unui public interesat și în căutare de noi oportunități.

Obiectivul principal al proiectului ROStartup este acela de a elabora o strategie care sa aibă in vedere dezvoltarea ecosistemului antreprenorial prin stimularea antreprenoriatului inovativ, cu potențial de scalare, cu un nivel înalt de proprietate intelectuala si capacitate de a revoluționa si transforma sectoarele economice prin produse sau procese inovatoare.

Obiectivele generale ale proiectului **ROStartup** sunt următoarele:

• Crearea unei viziuni si misiuni comune pentru dezvoltarea ecosistemului de startup-uri prin sprijinirea creșterii economice regionale si concentrarea asupra oportunităților de dezvoltare convergenta si a lacunelor din ecosistem.

• Construirea unei infrastructuri durabile de startup-uri cu implicarea tuturor parților interesate principale care reprezintă toate regiunile la nivel național.

• Creșterea numărului de oameni care considera antreprenoriatul ca pe o cariera prin construirea capacitatii antreprenoriale si creșterea numarului de idei inovatoare care se materializeaza pe piata prin sprijinirea incubatiei de afaceri. Noțiunea de antreprenoriat a căpătat si alte nuanțe, el începe sa fie privit dincolo decât o *tendință la moda*.

**Conferinta ROStartup din anul 2023** urmareste sa adune fondatori, antreprenori, investitori, producători, întreprinderi mari, factori de decizie si comunități de startup-uri pentru a proiecta împreuna viitorul ecosistemului de Startup din Romania. Pornind de la ideea ca trebuie sa dezvoltam continuu cea mai buna versiune a ecosistemului nostru, ne propunem sa menținem atenția pe îmbunătățirea avantajelor/ beneficiilor inspirate din marile povesti de succes.

Detalii suplimentare despre program pot fi urmarite accesand pagina web <https://rostartup.com/>.

**Publicul țintă vizat este format din:** *Fondatori de startupuri, antreprenori și investitori la nivel național și internațional, dar și alte tipuri de entitati (universitati, potențiali mentori, reprezentanti ai autoritatilor publice centrale, institute de cercetare, centre de transfer tehnologic etc.), interesate de programele implementate de Rubik Hub.*

**Domenii vizate:** *Antreprenoriat, startup, IT si software, servicii financiare, educatie, vanzari, pharma si automobile*

**Valoarea estimata a contractului de prestări servicii este de 9.935,80 lei fără TVA.**

**Informații generale:**

Responsabili din partea Achizitorului care vor monitoriza derularea contractului sunt:

* **Alexandra Hutanu**, Expert Comunicare, Directia Dezvoltarea Afacerilor, telefon: 0745513057, e-mail: alexandra.hutanu@adrnordest.ro.
* **Florentina Ciobanu,** Responsabil Buget, Directia de Dezvoltare a Afacerilor,e-mail: florentina.florea@adrnordest.ro, telefon: 0745610834.
1. **OBIECTUL CONTRACTULUI:**

Obiectul achiziției îl reprezinta:

* **Servicii de creare si publicare 1 advertorial (1 articol de promovare) in spațiul online**;
* **Servicii de realizare** **a unui interviu**

**Beneficiarul** prezentei achizitii este ADR Nord- Est, prin Directia Dezvoltarea Afacerilor.

**Durata contractului:** de la data semnării contractului de către ambele părți contractante și până la data de 12.12.2023.

1. **DESCRIERE SERVICII SOLICITATE:**

La elaborarea ofertei, operatorii economici vor avea în vedere următoarele cerințe, condiții și specificații:

3.1 ***Creare si publicare Advertorial/******Articolul de promovare*** – cu urmatoarele specificatii:

* Va fi realizat în limba romana, într-un format atractiv si dinamic si publicat pe o publicatie online (ex.CaleaEuropeana.ro, Startupcafe.ro, Start-up.ro), în perioada 17 -22 noiembrie 2023;
* Dimensiunea advertorialului va fi cuprinsa intre cuprinsă între 500 și 1000 de cuvinte;
* Articolul trebuie sa promoveze Conferinta ROStartup care se desfasora in perioada 22- 23 noiembrie 2023. Articolul va fi ilustrat cu imagini/fotografii relevante furnizate de către autoritatea contractanta;
* Articolul va respecta cerințele proiectului ROStartup, cu privire la identitatea vizuală obligatorie (sigle, disclaimer finanțator etc.), informațiile necesare fiind puse la dispoziția Prestatorului de către Autoritatea Contractantă
* Trebuie sa se adreseze cu preponderenta unor comunitati de profesionisti, cunoscatori de tehnologie si cu gandire analitica, unui public care sa aprecieze spiritul antreprenorial si mentalitatea de crestere.
* Articolul trebuie sa se adreseze si persoanelor cu un nivel de educație mediu, fără un interes special de asimilare a terminologiei specifice startupurilor, dar care printr-un limbaj comun folosit ar putea sa asimileze informații utile, pragmatice;
* In cuprinsul articolului vor fi utilizate urmatoarele cuvinte cheie*: startup, antreprenoriat, scalare, mentori, investitori, ecosistem, conferinta*
* Publicația online trebuie să creeze conținut de înaltă calitate, demonstrat prin subiectele abordate, dar și prin calitatea exprimării. Trebuie să abordeze atât subiectele tehnologice cât și nevoile, punctele forte si provocările mediului de afaceri inovatoare. Nu se acceptă publicatii online de informare cu un conținut care nu corespunde subiectelor abordate.
* Publicația online trebuie să se adreseze, prin conținutul articolului publicat, unor comunități de profesioniști, cunoscători ai domeniului de startup, de tehnologie și cu gândire analitică**.** Ei pot fi fondatori, investitori, factori de decizie, inovatori de produse si profesionisti IT, dar și din domeniul afacerilor europene și al relațiilor transatlantice din România.
* Perioada de publicare a articolului este 17 -22 noiembrie 2023. Postarea articolului se va face pe homepage-ul publicatiei timp de 24 h, după care va rămâne vizibil în secţiune cel puţin 1 săptămână.
* Titlul articolului, împreună cu o fotografie relevantă, vor fi publicate pe homepage-ul platformei, cu trimitere prin hyperlink către textul integral al articolului; vor fi evitate inserările în/adiacent a unor secțiuni cu articole ce au conotație socială negativă**.**

Beneficiarul se obliga sa puna la dispozitia prestatorului toate datele si informatiile despre programele si istoria Rubik Hub, despre proiectul si conferinta ROStartup, dar si logo-uri si fotografii, necesare pentru prestarea serviciilor care fac obiectul contractului ce urmează a fi încheiat. Aceste detalii vor fi transmise prestatorului in scris, prin email, in termen de 1 zi lucratoare de la data semnarii contractului de prestari servicii.

Pentru advertorial/ articolul de promovare, prestatorul elaborează propunerea de conținut pe care o va transmite spre avizare autorității contractante in termen de 1 zi lucrătoare de la data primirii tuturor informațiilor necesare. Autoritatea Contractantă, transmite în termen de maxim 1 zi lucrătoare observații sau Bun de Tipar pentru publicare. Publicarea din momentul primirii bunului de tipar trebuie sa se incadreze in minim 1 zi – maxim 3 zile lucratoare.

Comunicarea /transmiterea articolului de promovare se realizează prin e-mail, la adresele comunicate în caietul de sarcini (pentru reprezentantul achizitorului, respectiv in Ofertă – pentru prestator).

**3.2 Realizare interviu – livrat sub forma unui material audio-video** cu urmatoarele specificatii:

* Să fie realizat în limba engleză;
* Să aibă o duratâ de aproximativ 40-45 minute;
* Să fie structurat într-un format de întrebări și raspunsuri clare: exemplu: *cum a luat naștere ideea de a crea un hub regional pentru startup-uri ?*, *istoric, strategia de creștere, provocările întâmpinate pe parcurs, planuri de viitor, etc.;*
* Să prezinte coerent și corect informațiile furnizate- tematici legate de activitatea și evoluția Rubik Hub, despre proiectele/ programele implementate, etc.
* Sa aibă rolul/scopul de a informa și educa publicul țintă;
* Conțină și imagini, înregistrări audio ale evenimentelor organizate de Rubik Hub, animații sau alte elemente vizuale pentru a sprijini și ilustra cele afirmate;
* Să se realizeze cu echipamente și tehnologii precum: o cameră video de înaltă calitate de 4 k, un microfon performant pentru a asigura o calitate bună a sunetului captat, fără zgomot de fond, trepiede, monopied și alte accesorii necesare pentru filmare;
* În realizarea lui este importantă compoziția vizuală, focalizarea corectă și capturarea momentelor cheie pentru a transmite povestea/subiectul inteviului în mod eficient;
* Pentru iluminarea încăperii și a subiectului/subiecților se vor folosi lămpi video cu iluminare continuă împreuna cu modificatoare de lumină, stative, blende, fresnel-uri, flag-uri, etc.
* Se va evita un mediu prea întunecat sau prea luminos pentru a nu fi afectată calitatea imaginii;
* Fundalul ales ar trebui să fie unul curat și ordonat;
* Realizare montaj prin selectarea și organizarea celor mai bune secvențe filmate, efecte sonore și alte elemente audio- vizuale;
* Materialul audio-video va fi realizat la o rezoluție de 1920 x 1080 pixeli, compatibil pentru difizare pe canalele de comunicare ADR Nord-Est/ Rubik Hub, social media: Facebook, Linkedin,Youtube, etc.;
* Livrarea materialului audio-video se va face în format digital, prin site-uri de transfer de date (cloud) la o rezoluție FullHD, codec, extensie MP4 (x264), astfel încât să poată fi redat cu aplicații gratuite;
* Materialul audio-video rezultat va fi promovat pe pagina web și pe rețelele de socializare ale Rubik Hub/ ADR Nord- Est. El va rula, deasemenea și pe ecranele din sălile de eveniment ori de câte ori echipa Rubik Hub va organiza vreo conferință, bootcamp, workshop, etc.

Interviul va fi realizat cu una sau mai multe persoane desemnate de autoritatea contractanta si va prezenta informatii despre istoria, programele si reușitele înregistrate de Rubik Hub. Prin evidențierea acestui proces de creștere este sporită încrederea potențialilor parteneri și ar putea contribui la creșterea interesului investitorilor străini în ecosistemul de startupuri din România.

Interviul va fi destinat publicului larg prin promovarea în mediul online, în diverse publicații media. El poate fi preluat și integrat în realizarea altor materiale adresate comunităților de startup-uri din România, cu acordul autorității contractante.

Interviul va fi realizat pe data de 22 noiembrie 2023, intr-o locatie agreata de comun acord, de catre autoritatea contractanta si prestator, in Municipiul Bucuresti. Autoritatea Contractanta va transmite, în scris, numele persoanei/ persoanelor intervievate, dar și subiectele care vor sta la baza setului de întrebări, cu minim 3 zile inainte de realizarea interviului.

Toate costurile necesare pentru prestarea serviciilor (costuri de personal asigurarea echipamentelor specifice, materiale, terti, deplasari, transport daca este cazul) sunt incluse in pretul ofertat.

In termen de maxim 20 zile calendaristice de la filmare, va fi predat autorității contractante materialul audio-video editat. Livrarea acestuia, în format digital se va face prin site-uri de transfer de date (cloud).

1. **Oferta tehnica**

Oferta va contine descrierea cerințelor tehnice solicitate conform caiet sarcini la capitolul 3 – se va completa **formularul nr.11**.

Se vor mentiona in scris orice alte detalii facillitati oferite suplimentar fata de cerintele solicitate.

Ofertantul va mentiona in cadrul propunerii tehnice urmatoarele: nume, prenume, telefon mobil al persoanei/ persoanelor responsabile cu crearea si publicarea advertorialului si realizarea interviului pentru solutionarea prompta a situatiilor generate de implementarea contractului.

1. **Oferta financiara**:

Oferta financiara se va exprima în lei, fără TVA, va conţine toate cheltuielile, taxele si comisioanele care vor fi angajate de Prestator în vederea prestarii serviciilor solicitate prin caietul de sarcini – **se va completa formularul nr 10 si anexa la formularul 10**.

| **Nr. Crt.** | **Denumire servicii** | **Valoare totală-lei fara TVA** |
| --- | --- | --- |
| 0 | 1 | 2 |
| 1 | Servicii de creare si publicare 1 advertorial (1 articol de promovare) in perioada 17-22 noiembrie in publicatia online …………………. |  |
| 2  | Servicii de realizare interviu |  |
| Total valoare, lei fără TVA |  |

Se va avea în vedere, dat fiind că prețul contractului este ferm**,** includerea în valoarea ofertată a tuturor costurilor pe care le implica atingerea obiectivului, raportat la cerintele tehnice.

Toate costurile necesare contractantului pentru prestarea serviciilor (costuri de personal asigurarea echipamentelor specifice, materiale, terti, deplasari, transport daca este cazul) sunt incluse in pretul ofertat.

1. **Conditii plata servicii:**

Plata se va face în termen de maximum 30 zile de la recepția serviciilor pe baza facturii fiscale emise de Prestator.

Recepția se va realiza prin Proces/e verbal/e de recepție a serviciilor prestate, semnat de reprezentanții ambelor părți. Procesul Verbal va fi insoțit de documente doveditoare justificative (print screen-uri/ link-uri cu publicarea articolului si link pentru transfer material audio- video).

1. **Specificatii suplimentare**

Operatorul economic are obligatia de a modifica advertorialul si materialul audio video realizat in conformitate cu observatiile autoritatii contractante in termen de 1 zi lucratoare de la transmiterea observatiilor.

Autoritatea contractanta are dreptul de a cere modificarea materialelor pana la realizarea unui format final care sa corespunda solicitarilor si exigentelor beneficiarului. Pentru fiecare observatie suplimentara asupra lor, operatorul economic are obligatia adaptarii acestora respectiv in termen de maxim 1 zi lucratoare.

Pentru forma finala a advertorialului trebuie sa existe o aprobare in scris, transmisa de autoritatea contractanta (prin responsabilul de contract) prin email prestatorului.